কৌতুক- মঞ্জিত ৰয় - ফটাঢোল\nApril 1, 2020 কৌতুক\t3 Comments\nকৌতুক- মঞ্জিত ৰয়\nঘৰুৱা সমস্যা কি সেইঘৰ মানুহক সুধিলেহে গম পাবা, যাৰ আলহীক দিবলৈ অনা মিঠাইৰ ৰং, আকাৰ আদি আলহীয়ে অনা মিঠাইৰ ৰঙৰ লগত মিলি যায়!\nমই এবাৰ এটা অফিচলৈ গ'লোঁ। লগৰজনে কিবা কাম কৰি আছিল বাবে মই মোবাইলত কথা পাতি আছোঁ বিন্দাছ। এনেতে এজন মানুহ আহি মোক ক'লে যে 'ইয়াৰপৰা কালৈকো ফোন কৰিব নোৱাৰা'। মই ক'লো যে মই কৰা নাই, মোলৈহে কৰিছে। তেতিয়া তেখেতে আকৌ ক'লে যে নহয় ইয়াত ফোনত কথা ক'বই নোৱাৰা। ময়ো ঠিক আছে বুলি কৈ ফোনৰ সিমূৰত থকাজনক ক'লো, "দে ভাই তয়ে কৈ থাক, মই শুনি আছোঁ।" তাৰপিছত কি হ'ল নাজানো, মানুহজনেচোন মোক গতিয়াই তাৰপৰা বাহিৰ কৰি দিলে! মানুহক বুজাটো বৰ টান হৈছেহে আজিকালি।\nএবাৰ আমাৰ হিমাংশুদাৰ লগত বৌ ক'ৰবালৈ যাওঁতে বৌ পাৰ্লাৰত সোমালে আৰু হিমাংশুদা বাহিৰতে ৰৈ থাকিল। অলপ সময়ৰ পিছত পাৰ্লাৰৰপৰা মহিলা এগৰাকী ওলাই আহিল। কিন্তু আচৰিত, দাদাই ভালকৈ মুখৰ ফালে চায়ো চিন ধৰিব নোৱাৰিলে!\nআপুনি ভাবিছে চাগে এনেকৈয়ে মেকআপ কৰিলে চাগে! হিমাংশুদাইও তেনেকৈয়ে ভাবিছিল বোলে!\nপিছতহে গম পালে আচলতে সেইগৰাকী বেলেগ মহিলায়েই আছিল।\nসফলতাৰ বাবে শিশুক লাগে বৰ্ণভিটা, পুৰুষক লাগে ৰজনীগন্ধা আৰু মহিলাক ফেয়াৰ এণ্ড লাভলী!\nবাকী ৰিজাল্ট, পৰীক্ষা এইবোৰটো 'মায়া'।\nGents Toilet ত 'মিতালী মই তোমাক ভালপাওঁ' বুলি লিখা আৰু মুখ্যমন্ত্ৰীলৈ ফেচবুকত চিঠি লিখাৰ মাজত কিবা পাৰ্থক্য আছে নে?\n« ভবিষ্যত অনাগত নহয়, বৰ্তমানেই ভবিষ্যত- হিমাংশু ৰাজখোৱা\nনিমিলা অংক- ডা° অঞ্জন জ্যোতি চৌধুৰী »\nময়ো পঢ়ি লৈ লাভ ৰিয়েক্ট এটা দিওঁ বুলি ইয়াত বিচাৰি ফুৰিছো।
